2.

Forpligtelserne til offentlig tjeneste omfatter følgende: Kapacitet og flyvningens kontinuitet På hver rute skal den samlede kapacitet for transport af personer og gods, der tilbydes af alle luftfartsselskaber tilsammen, mindst svare til kapaciteten specificeret i bilag I. Beflyvningen af ruterne skal være sikret i mindst et kalenderår, og kan, undtagen i de nedenfornævnte særlige tilfælde, kun afbrydes, hvis det anmeldes seks måneder forud. Kapaciteten kan kun begrænses med forudgående tilladelse fra Instituto Nacional da Aviação Civil (den nationale civile luftfartsorganisation), og i en seksmåneders periode kan den ikke begrænses, hvis den samlede kapacitet derved bliver lavere end de grænser, der specificeres i første afsnit af dette punkt. Instituto Nacional da Aviação Civil skal svare luftfartsselskabet senest 30 dage efter meddelelsen. Undtagen i tilfælde af force majeure må antallet af aflyste flyvninger, som direkte skyldes luftfartsselskabet, ikke overstige 2 % af de planlagte flyvninger for den pågældende sæson. »Aflysning« betyder, at en planlagt flyvning, hvor der var reserveret mindst en plads, ikke finder sted. Hvis flyforbindelserne bliver midlertidigt afbrudt pga. uforudsete begivenheder, force majeure etc., skal kapaciteten øges med mindst 60 % fra det øjeblik, driften kan genoptages, og indtil den trafik, der har hobet sig op under afbrydelsen, er afviklet. Punktlighed Forsinkelser på over 15 minutter, som direkte kan tilskrives luftfartsselskabet, må ikke berøre mere end 15 % af flyvningerne, undtagen i tilfælde af force majeure. Flytype og driftsbetingelser Ruterne skal beflyves med behørigt godkendte turbojetfly med en mindstekapacitet på 90 sæder. Flyvningen til og fra Horta og Pico lufthavn skal foretages i overensstemmelse med de betingelser, der er offentliggjort i »Aeronautical Information of Portugal« (AIP). Mindste antal flyvninger — På ruten Lissabon/Ponta Delgada/Lissabon foretages mindst en daglig returflyvning mellem kl. 8.00 og 21.00 året rundt; en ugentlig flyvning kan kombineres med ruten Lissabon/Santa Maria/ Lissabon. — På ruten Lissabon/Terceira/Lissabon foretages mindst fire ugentlige returflyvninger, på forskellige dage, mellem kl. 8.00 og 21.00 året rundt; en ugentlig flyvning kan kombineres med ruten Lissabon/Pico/ Lissabon. — På ruten Lissabon/Horta/Lissabon foretages mindst tre ugentlige returflyvninger mellem kl. 8.00 og 21.00 året rundt, på dage der ikke følger hinanden. — På ruten Funchal/Ponta Delgada/Funchal foretages mindst en ugentlig returflyvning året rundt. — På ruten Porto/Ponta Delgada/Porto foretages mindst to ugentlige returflyvninger året rundt, der kan kombineres med Lissabon fra oktober til og med juni; — På ruten Lissabon/Santa Maria/Lissabon foretages mindst en ugentlig returflyvning, som kan kombineres med ruten Lissabon/Ponta Delgada/Lissabon. — På ruten Lissabon/Pico/Lissabon foretages året rundt mindst en ugentlig returflyvning, som kan kombineres med ruten Lissabon/Terceira/Lissabon. Hvis luftfartsselskabet eller luftfartsselskaberne foretager mere end én daglig flyvning, skal disse finde sted mellem kl. 6.30 lokal tid ved afgangsstedet og 00.30 lokal tid ved ankomststedet. Der foretages mindst en daglig flyvning mellem kl. 8.00 og 21.00, og mindst tre dage om ugen foretages en af flyvningerne før kl. 14.00. Luftfartsselskaberne kan foretage andre beflyvninger uden for de ovenstående fartplaner, forudsat at de opfylder kravene til mindste antal flyvninger og kapacitet, som er fastsat i Kommissionens bekendtgørelse. Denne mulighed er underlagt de ved lov fastsatte driftsrestriktioner for nationale lufthavne. Hvis luftfartsselskabet eller luftfartsselskaberne foretager mere end én ugentlig flyvning på ruterne Funchal/Ponta Delgada/Funchal, Lissabon/Santa Maria/Lissabon og Lissabon/Pico/Lissabon, skal flyvningerne finde sted på forskellige dage. På ruterne Lissabon/Terceira/Lissabon, Lissabon/Horta/Lissabon og Porto/Ponta Delgada/Porto fordeles flyvningerne jævnt henover ugens dage. Hvis det samlede antal ugentlige flyvninger foretaget af alle luftfartsselskaber tilsammen på en given rute er mere end 6 (seks), foretages der mindst en flyvning hver dag. Billetpriser 1. Billetprisstrukturen skal omfatte: a) En økonomiklassepris uden betingelser og en prisskala, der er underlagt betingelser og niveauer, afpasset efter forskellige markedssegmenter (turister, forretningsfolk, almindelig fragt og særlige produkter, osv.). b) En returbillet PEX på 221 EUR på flyvninger mellem Azorerne og det portugisiske fastland, og en returbillet PEX på 162 EUR på flyvninger mellem Azorerne og Funchal. c) Personer, der har haft bopæl i mindst seks måneder i den selvstyrende region Azorerne på øer med direkte forbindelse til det portugisiske fastland eller til Funchal, og bosiddende i den selvstyrende region Madeira har ret til en rabat på 33 % af prisen for en billet på økonomiklasse uden betingelser. d) Studerende på højst 26 år, hvis bopæl eller uddannelsesinstitution er beliggende i den selvstyrende region Azorerne, og som henholdsvis følger undervisning på en uddannelsesinstitution eller har bopæl andetsteds på det nationale territorium, har ret til en rabat på 40 % af prisen for en billet på økonomiklasse uden betingelser. e) På dage, hvor der ikke flyves direkte på ruten Funchal/Ponta Delgada/Funchal, kan studerende på højst 26 år rejse til eller fra den selvstyrende region Azorerne via Lissabon, forudsat at de benytter samme luftfartsselskab på alle rejsens delstrækninger. Den valgte fartplan må ikke tillade mellemlanding i Lissabon. f) De maksimale fragtpriser er fastsat i bilag II. Alle luftfartsselskaber skal benytte samme prisstruktur for alle de under pkt. 1 anførte ruter, uanset om afgangs- eller ankomststedet er Lissabon eller Porto, og den skal anvendes uden forskelsbehandling. Der kan dog lejlighedsvist tilbydes prisreduktioner på punkt til punkt-flyvninger. Priserne slås op både ved salgsstederne og ved check in-skrankerne. 2. Bosiddende og studerende betaler følgende nettobeløb, efter fradrag af rabatterne anført i ovenstående punkt 1 c) og d): a) 184 EUR: for bosiddende i den selvstyrende region Azorerne, for returflyvninger til det portugisiske fastland; b) 160 EUR: for bosiddende i den selvstyrende region Azorerne og den selvstyrende region Madeira, for returflyvninger mellem Azorerne og Funchal; c) 143 EUR: for studerende, for returflyvninger mellem Azorerne og det portugisiske fastland; 101 EUR: for studerende, for returflyvninger mellem Azorerne og Funchal. Priserne og fragtpriserne anført i pkt. 1 b) og f) samt i pkt. 2 a), b) og c) revideres hvert år den 1. april, første gang i 2006, på grundlag af det foregående års inflationsrate, som offentliggjort af den portugisiske regering i »Grandes Opções do Plano«. Tilpasningen meddeles inden den 28. februar 2005 af INAC (Instituto Nacional da Aviação — den portugisiske civile luftfartsorganisation) til de luftfartsselskaber, som driver de pågældende ruter. Luftfartsselskaberne kan opkræve en afgift til dækning af de yderligere omkostninger som følge af de stigende brændstofpriser (YB), der revideres hvert kvartal, ud fra følgende formel, der afrundes til nærmeste enhed: YB = k × (t – 50,00) hvor YB Yderligere brændstofomkostninger OW k 0,684862 × den gennemsnitlige USD/Euro vekselkurs for det foregående kvartal t gennemsnitspris pr. tønde i USD i det foregående kvartal. Luftfartsselskaberne kan også opkræve en afgift på højst 16 EUR og 4 EUR for henholdsvis reservations- og billetteringsydelser via deres salgssteder og call-center. 3. Staten vil efter nærmere bestemmelser, som skal fastsættes ved lov, yde et tilskud til bosiddendes og studerendes rejser, forudsat at kriterierne og priserne anført i pkt. 1 og 2 anvendes. I 2006 beløber tilskuddet sig til 87 EUR pr. returflyvning. Passagertakster og fragtrater fra eller til enhver lufthavn i den selvstyrende region Azorerne uden regelmæssig forbindelse til det kontinentale Portugal eller Funchal skal være identiske med de ovennævnte. På passagerflyvninger mellem det portugisiske fastland og den selvstyrende region Azorerne og mellem de selvstyrende regioner må der højst benyttes to flykuponer, én for hver vej, og på passagerflyvninger inden for den selvstyrende region Azorerne, må der højst benyttes: — to flykuponer for ikke-bosiddende; — tre flykuponer for bosiddende og studerende; — for Corvo må der benyttes en ekstra flykupon på dage, hvor der ikke flyves. På dage, hvor der fra en ø ikke er direkte flyvning til det portugisiske fastland eller Funchal, kan bosiddende og studerende sendes via en anden gateway. Foruden den ovennævnte støtte vil staten også betale omkostningerne ved transport af passagerer for rejser til og fra øer uden direkte forbindelse med det portugisiske fastland eller Funchal De billetpriser, som Azorernes regionale regering har fastsat for flyvninger inden for den selvstyrende region, skal benyttes ved beregningen af transportomkostningerne. Der kan fastsættes en bod for udeblivelse, som ikke kan overstige 10 % af referenceprisen for økonomiklasse. Denne forpligtelse til offentlig tjeneste berører ikke indgåelsen af interline-aftaler med andre luftfartsselskaber om priser for flyvninger fra eller til andre lokaliteter end Lissabon, Porto og Funchal. Luftfartsselskaber kan kombinere flyvninger og anvende code sharing-aftaler med den portugisiske civile luftfartsorganisations godkendelse. Administration af flyvningerne Flyvningerne administreres ved hjælp af et edb-reservationssystem. Transferbetingelser Hvis de pågældende ruter drives af forskellige luftfartsselskaber, indgår disse indbyrdes aftaler med henblik på at lade bosiddende og studerende, som rejser fra en lufthavn i den selvstyrende region Azorerne, benytte forskellige luftfartsselskaber til forskellige delstrækninger af deres rejse. Fragt- og posttjeneste På hver flyvning skal der være plads til mindst to tons fragt, herunder post. Kapaciteten, som luftfartsselskabet tilbyder, skal fordeles jævnt over ugen med følgende mindstekrav: — 30 tons pr. dag på ruten Lissabon/Ponta Delgada/Lissabon; — 25 tons på dage, hvor der flyves i henhold til de fastsatte minimumskrav på ruten Lissabon/Terceira/Lissabon. Der flyves med 2 tons fragt og post pr. returflyvning på ruten Lissabon/Pico/Lissabon hver uge. Den kapacitet, der afsættes til fragt og post på hver flyvning, fastsættes efter følgende formel: C = W – (0,75 × S × 97) hvor: C er den kapacitet i kg, der afsættes til fragt og post på en flyvning; W er totalvægten, i kg, af passagerer, bagage, fragt og post, som kan transporteres i et fly i en given sektor (tilladt nyttelast — allowed traffic load), som beregnes ved at trække driftsvægten (vægten af fly, besætning, catering og andre operative elementer) fra den certificerede, største tilladte startvægt; S er antal pladser i flyet; 0,75 er en koefficient, der svarer til en vedtaget lastfaktor på 75 %; 97 er en standardvægt for en voksen passager og hans/hendes bagage (84 kg + 13 kg), jf. JAR-OPS 1.620